b'\n_START_ARTICLE_\nLietuvos buriuotoj\xc5\xb3 s\xc4\x85junga\n_START_PARAGRAPH_\nLietuvos buriuotoj\xc5\xb3 s\xc4\x85junga (LBS) \xe2\x80\x93 Lietuvos buriuotoj\xc5\xb3 interesus atstovaujanti ir juos vienijanti organizacija. Pagrindiniai tikslai \xe2\x80\x93 populiarinti buriavim\xc4\x85 Lietuvoje.\n_START_SECTION_\nTarpukaris\n_START_PARAGRAPH_\n1935 bir\xc5\xbeelio 4 d. Klaip\xc4\x97doje Klaip\xc4\x97dos Fizi\xc5\xa1ko Aukl\xc4\x97jimo Komiteto iniciatyva \xc4\xafvyko pirmasis LBS pos\xc4\x97dis. Jo metu buvo pasiskirstyta pareigomis: s\xc4\x85jungos pirmininku \xc5\xa0vietimo ministro paskirtas Juozas Jurk\xc5\xabnas, vicepirmininku Fricas Buntinas, i\xc5\xbedininku J. Kaminskas, sekretoriumi Albertas Patas, valdybos nariai - Hansas Plore, R. Jeneff._NEWLINE_1936 met\xc5\xb3 pabaigoje LBS pirmininku paskirtas Klaip\xc4\x97dos uosto direkcijos pirmininkas Balys Sli\xc5\xbeys, valdybos nariai - Albertas Patas ir Fricas Buntinas_NEWLINE_1936 m. liepos 1 d. Smiltyn\xc4\x97je LBS \xc4\xafsteig\xc4\x97 dvejus metus gyvavusi\xc4\x85 buriavimo mokykl\xc4\x85. LBS ugdomoji veikla neapsiribojo buriavimo mokykla. 1937 m. sausio m\xc4\x97nes\xc4\xaf Klaip\xc4\x97dos Vytauto Did\xc5\xbeiojo gimnazijos patalpose prad\xc4\x97jo veikti buriavimo kursai, \xc4\xaf kuriuos daugiausia rinkosi vietiniai j\xc5\xabr\xc5\xb3 skautai, santarie\xc4\x8diai ir j\xc5\xabr\xc5\xb3 \xc5\xa1auliai._NEWLINE_1940 m. rugpj\xc5\xab\xc4\x8dio m\xc4\x97n., kai Lietuva jau buvo \xc4\xafjungta \xc4\xaf SSRS sud\xc4\x97t\xc4\xaf, Vidaus reikal\xc5\xb3 ministro \xc4\xafsakymu beveik visos anks\xc4\x8diau veikusios visuomenin\xc4\x97s organizacijos, tarp j\xc5\xb3 Lietuvos j\xc5\xabrinink\xc5\xb3 s\xc4\x85junga bei Lietuvos buriuotoj\xc5\xb3 s\xc4\x85junga, buvo u\xc5\xbedarytos, kaip "... nebesuderinamos su valstyb\xc4\x97s saugumo reikalais".'